Document ID: 32008D0804

DECIZIA COMISIEI
din 17 octombrie 2008
de modificare a Deciziei 2004/211/CE în ceea ce privește înregistrările referitoare la Brazilia, la Muntenegru și la Serbia din lista țărilor terțe și a părților acestora din care sunt autorizate importuri în Comunitate de ecvidee vii și de material seminal, ovule și embrioni din specia ecvine
[notificată cu numărul C(2008) 6024]
(Text cu relevanță pentru SEE)
(2008/804/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe (1), în special articolul 12 alineatele (1) și (4), precum și articolul 19 teza introductivă și punctele (i) și (ii),
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul (I) la Directiva 90/425/CEE (2), în special articolul 17 alineatul (3) litera (a),
întrucât:
(1)
Directiva 90/426/CEE stabilește condiții de sănătate animală pentru importul în Comunitate al ecvideelor vii. Directiva respectivă prevede că se autorizează numai importurile în Comunitate de ecvidee care provin din țări terțe sau din părți ale teritoriilor acestora în care nu au existat cazuri de morvă timp de cel puțin șase luni.
(2)
Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină (3) stabilește o listă cuprinzând țări terțe sau părți din aceste țări, în cazul în care regionalizarea este aplicabilă, din care statele membre autorizează importul de ecvidee și de material seminal, ovule și embrioni, și indică alte condiții aplicabile acestor importuri. Lista respectivă figurează în anexa I la decizia menționată anterior.
(3)
Encefalomielita ecvină venezueleană și morva sunt prezente în unele părți ale teritoriului Braziliei, motiv pentru care sunt permise numai importurile de ecvidee și, prin urmare, de material seminal, ovule și embrioni de ecvidee care provin din părțile indemne ale teritoriului țării respective, descrise ca „BR-1” în coloana 4 din anexa I la Decizia 2004/211/CE. Statul São Paulo este inclus în această listă.
(4)
În septembrie 2008, Brazilia a notificat Organizației Mondiale pentru Sănătatea Animalelor (OIE) confirmarea unui caz de morvă la un cal dintr-o zonă suburbană din statul São Paulo. Dat fiind că statul respectiv nu mai este indemn de morvă, este necesară eliminarea sa de pe lista din anexa I la Decizia 2004/211/CE.
(5)
Cu toate acestea, ținând seama de informațiile și garanțiile oferite de Brazilia, poate fi permisă pentru o perioadă limitată reintroducerea dintr-o parte a teritoriului statului São Paulo a cailor înregistrați după exportul temporar, în conformitate cu cerințele Deciziei 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar (4).
(6)
În plus, lista din anexa I la Decizia 2004/211/CE ar trebui să țină cont de separarea teritoriilor vamale ale Muntenegrului și ale Serbiei, iar cele două țări terțe ar trebui enumerate separat, autorizându-se importul de ecvidee vii și de material seminal, ovule și embrioni de ecvidee atât din Muntenegru, cât și din Serbia în aceleași condiții suplimentare specificate în prezent în anexa respectivă pentru „Serbia și Muntenegru”.
(7)
Prin urmare, anexa I la Decizia 2004/211/CE ar trebui modificată în consecință.
(8)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2004/211/CE se modifică după cum urmează:
1.
înregistrarea referitoare la Brazilia se înlocuiește cu următorul text:
„BR
Brazilia
BR-0
Întregul teritoriu al țării
-
-
-
-
-
-
-
-
-
-
BR-1
Statele:
Rio Grande do Sul, Santa Catarina, Paraná, Mato Grosso do Sul, Goiás, Minas Gerais, Rio de Janeiro, Espíritu Santo, Rodónia, Mato Grosso
D
X
X
X
X
X
X
X
X
X
BR-2
Sociedade Hipica Paulista, aeroportul Viracopos și autostrada între aceste două locații din statul São Paulo
D
-
X
-
-
-
-
-
-
-
Valabil până la 15.11.2008”
2.
Următoarea înregistrare referitoare la Muntenegru se introduce între înregistrarea referitoare la Maroc și înregistrarea referitoare la Fosta Republică Iugoslavă a Macedoniei:
„ME
Muntenegru
ME-0
Întregul teritoriu al țării
B
X
X
X
X
X
X
X
X
X”
3.
Următoarea înregistrare referitoare la Serbia se introduce între înregistrarea referitoare la Qatar și înregistrarea referitoare la Rusia:
„RS
Serbia
RS-0
Întregul teritoriu al țării
B
X
X
X
X
X
X
X
X
X”
4.
Înregistrarea referitoare la Serbia și Muntenegru se elimină.
Articolul 2
Prezenta decizie se adresează statelor membre.
Adoptată la Bruxelles, 17 octombrie 2008.

Labels: 3
18
6